Pursi lainehilla
Aaltoja kuohuvia
 Käy merellä;
 Valossa päivän välkkyy
 Ve’en räiskymä.

 Pienoinen pursi liekkuu
 Siin’ aalloissa;
 Kons’ on se korkealla,
 Kons’ alhaalla.

 Se milloin pilvein luona
 On kulkenut,
 Miss’ sitä tähti kirkas
 On suudellut.

 Pohjalla milloin käynyt
 Taas notkojen,
 Ringissä pistävien
 Korallien.

 Niin vaeltanut kauan
 Tää kurja on;
 Elämä ompi meri,
 Mä pursi oon.

 Vaan rakkaus on aalto,
 Mi kuohuilee,
 Ja Selman silmä tähti,
 Mi suutelee.

bs. [B. F. Salonen]

B. F. Salonen
Runot
Zachris Topelius